সীমিত পরিসরে হলেও আমাদের দেশে আঞ্চলিক ইতিহাসের চর্চা অব্যাহত আছে। উপযুক্ত পৃষ্ঠপোষকতার অভাব সত্ত্বেও বেশ কিছু গবেষক ও সংগ্রাহক নির্দিষ্ট ভৌগোলিক অঞ্চলের ইতিহাস-ঐতিহ্যের সন্ধানে নিরন্তর কাজ করে যাচ্ছেন। এদেরই একজন মু আ লতিফ। চার দশক ধরে সাংবাদিকতার পাশাপাশি কিশোরগঞ্জ জেলার ইতিহাস-ঐতিহ্য সংগ্রহের কাজ করে চলেছেন তিনি। রচনা করেছেন বেশ কিছু গুরুত্বপূর্ণ বই। চলতি বছরের জুলাই মাসে প্রকাশিত হয়েছে তার ‘কিশোরগঞ্জের ইতিহাস-ঐতিহ্য’ বইটির তৃতীয় সংস্করণ। একটি বইয়ের একাধিক সংস্করণ তখনই হয়Ñ যখন বইটি পাঠকপ্রিয় হয়।